Isabel Mijailovna Errusiakoa

Isabel Mijailovna Errusiakoa (errusieraz: Елизаве́та Миха́йловна; Mosku, Errusiar Inperioa, 1826ko maiatzaren 26a – Wiesbaden, 1845eko urtarrilaren 28a) Romanov dinastiako kidea izan zen. Eskubideak zituen jaiotzaz Errusiako dukesa handi titulua eta ezkontzaz Nassauko dukesa.

 Bizitza 
Isabelen gurasoak Miguel Pavlovich Errusiako duke handia eta Karlota Wurtembergeko printzesa izan ziren. Bikotearen bigarren alaba izan zen. Haren haziera eta heziketa hurbiletik jarraitu zituen amak. Duke handiak ez zuen semerik izan, baina desfile eta maniobra militarrak erakutsi zizkien alabei, haietako edozeinek zalditeriako errejimendu bat agintzeko gai izan zitekeela argudiatuz. Zaldizko eta oinezko arteak ere erakutsi zizkien. Familian, Lili deitzen zioten. 

 Ezkontza 
Ama Elena Pavlovna dukesa handiak —Karlotak izen hori hartu zuen Errusiako Eliza ortodoxora aldatu ostean— bi alaba zaharrenek lagunduta, Maria Mijailovna Errusiakoa eta Isabel bera, Europako gorteak bisitatu zituen, bi dukesentzat ezkontide posibleen bila. 

Isabel Adolfo Luxenburgoko Nassauko dukearekin ezkondu zen 1844ko urtarrilaren 31n, San Petersburgon, eta Nassauko dukesa ezkontidea bihurtu zen. Senarra, Isabel hil ostean, Luxenburgoko duke handia izan zen. Haren bigarren emaztea, Adelaida Maria de Anhalt-Dessauko printzesa, dukesa handi bihurtuz.

 Heriotza 
Isabel 1845. urteeko urtarrilaren 28an erditu zenean hil zen Wiesbadenen.
 Erreferentziak 

 Kanpo estekak 

Kategoria:Moskutarrak
Kategoria:Dukesak
Kategoria:Romanov dinastia